Siiri Lauk

Siiri Lauk (16. veebruar 1956 – 9. september 2012) oli eesti raamatukogutöötaja ja terminoloog.

Ta töötas Eesti Rahvusraamatukogus juhtiva spetsialistina, andis oma panuse eesti raamatukogundusterminoloogia arengusse ja oli üks elektroonilise raamatukogusõnastiku väljatöötajaid.

2003. aastast oli ta Eesti Raamatukoguhoidjate Ühingu terminoloogiatoimkonna sekretär ja 2007. aastast Eesti Terminoloogia Ühingu juhatuse esimees.

Tema isa oli näitleja Eero Tari. Tema vend Villu Tari on samuti endine näitleja.

Kategooria:Eesti filoloogid
Kategooria:Eesti raamatukogundustegelased
Kategooria:Pärnamäe kalmistule maetud
Kategooria:Sündinud 1956
Kategooria:Surnud 2012